高楼当此夜,叹息未应闲。
4、「将进酒」李白 君不见黄河之水天上来,奔流到海不复回。 君不见高堂明镜悲白发,朝如青丝暮成雪。
人生得意须尽欢,莫使金樽空对月。天生我材必有用, 千金散尽还复来。
烹羊宰牛且为乐,会须一饮三百杯。 岑夫子,丹丘生,将进酒,君莫停。
与君歌一曲, 请君为我侧耳听。钟鼓馔玉不足贵,但愿长醉不愿醒。
古来圣贤皆寂寞,惟有饮者留其名。陈王昔时宴平乐, 斗酒十千恣欢谑。
主人何为言少钱,径须沽取对君酌。 五花马,千金裘,呼儿将出换美酒,与尔同销万古愁。
5、「蜀道难」李白 噫吁戏危乎高哉,蜀道之难难于上青天。蚕丛及鱼凫, 开国何茫然。
尔来四万八千岁,不与秦塞通人烟。 西当太白有鸟道,可以横绝峨眉颠。
地崩山摧壮士死, 然后天梯石栈相钩连。上有六龙回日之高标, 下有冲波逆折之回川。
黄鹤之飞尚不得过, 猿猱欲度愁攀援。青泥何盘盘,百步九折萦岩峦。
扪参历井仰胁息,以手抚膺坐长叹。问君西游何时还, 畏途巉岩不可攀。
但见悲鸟号古木,雄飞雌从绕林间。 又闻子规啼夜月,愁空山。
蜀道之难难于上青天, 使人听此凋朱颜。连峰去天不盈尺,枯松倒挂倚绝壁。
飞湍瀑流争喧豗,砯崖转石万壑雷。其险也如此, 嗟尔远道之人胡为乎来哉。
剑阁峥嵘而崔嵬,一夫当关, 万夫莫开。所守或匪亲,化为狼与豺。
朝避猛虎, 夕避长蛇。磨牙吮血,杀人如麻。
锦城虽云乐, 不如早还家。蜀道之难难于上青天,侧身西望长咨嗟。
6、「采莲曲」李白 若耶溪傍采莲女,笑隔荷花共人语。日照新妆水底明, 风飘香袂空中举。
岸上谁家游冶郎,三三五五映垂杨。 紫骝嘶入落花去,见此踟蹰空断肠。
7、南阳送客 斗酒勿为薄。 寸心贵不忘。
坐惜故人去。 偏令游子伤。
离颜怨芳草。 春思结垂杨。
挥手再三别。 临歧空断肠。
8、峨眉山月歌 峨山月半轮秋,影入平羌江水流。 夜发清溪向三峡,思君不见下渝州。
9、望天门山 天门中断楚江开,碧水东流至此回。 两岸青山相对出,孤帆一片日边来。
10、早发白帝城 朝辞白帝彩云间,千里江陵一日还。 两岸猿声啼不住,轻舟已过万重山。
附:李白在唐诗中10大最经典诗句! 1、最大气苍凉的景色描写: 黄河之水天上来,奔流到海不复回。 2、最自信的诗句: 天生我才必有用,千金散尽还复来! 3、最狂傲不羁的句子: 仰天大笑出门去,我辈岂是蓬蒿人! 4、最无奈的诗句: 大道入青天,我独不得出。
5、最脍炙人口的忧愁诗: 抽刀断水水更流,举杯消愁愁更愁。 6、最细腻的景物描写: 云青青兮欲雨,水澹澹兮生烟。
7、化为经典成语的诗句: 一夫当关,万夫莫开。 8、最惊心动魄的景物描写: 飞流直下三千尺,疑是银河落九天。
9、最摧人泪下诗句: 令人惭漂母,三谢不能餐。 10、中国人最熟悉最经典的诗: 床前明月光,疑是地上霜。
举头望明月,低头思故乡